Taẓalit tekfa, ffɣen-t-d temṛabḍin d teḥdayin yiwet yiwet si tzeqqa ntẓalit, nečča lmakla yal yiwen truḥ ɣer cceɣl-is, ma d nekk iwwin-iyi ɣer umṛabeḍ ameqqran, wina i d yennan taẓalit, isteqsa-id aṭas isteqsiyen meɛna ur cfiɣ ara fell-asen mliḥ acku lliɣ smaɛqalaɣ ṣṣifa-s iban-iyi-d yesɛa lhiba urgaz-agi bu tamart taberkant i d yeɣlin ɣef yedmaren, udem-is d aɣezzfan, anzaren-is ɣunjren allen d tizegzawin uɣalen-t cwiṭ ɣer daxel, yuɣ tanumi mi ara yettmeslay ireffed adaḍ-is, iqmmec cwiṭ tiṭ-is ad as tiniḍ iwezzen yal awal seg wayen i dyeqqar neffeɣ-d si texamt umeslay, mazal taɣect-is deg imezuɣen-iw.Mi d-uɣaleɣ ɣer temddakelt-iw, ceyyɛen-iyi ɣer texamt n tarda, ad xedmeɣ akked chantal.